નિવાંત અંધ મુક્ત વિકાસાલયની પોતાની એક ચોકલેટ ફેક્ટરી છે જેનું નામ છે 'ચોકો નિવાંત.' લગભગ 4 વર્ષ જૂની આ ફેક્ટરીનું સંચાલન અંધજનો જ સંભાળે છે ! તેમાં 40 લોકો કામ કરે છે. અને જો કોઈની નોકરી બહાર મળી જાય તો તેની જગાએ અન્ય અંધજનને લઇ લેવામાં આવે છે. આજે તો 'ચોકો નિવાંત' એક બ્રાંડ બની ચૂકી છે આથી જ તો કોર્પોરેટ સેક્ટરમાં તેની ઘણી મોટી માગ છે. મીરા કહે છે કે આ દિવાળીના અવસરે ચોકો નિવાંતે 4 લાખનો કારોબાર કર્યો.